als_Latn dik_Latn sag_Latn
28-vjecari nga Ohio, pasi u bë mbrëmjen e të mërkurës ndaj Golden State, lojtari më i ri në moshë që kalon shifrën 20.000 të pikëve, në karrierë, duke thyer me 470 ditë rekordin që mbahej nga Kobe Bryant, konfirmoi brenda në Staples Center edhe arsyen përse e quajnë Mbret. LeBron shkëlqeu sërish, këtë herë ndaj Lakers duke i dhënë skuadrës fitoren e dytë rresht në Kaliforni, brenda pak ditëve.
Pasi humbi pjesën e parë 45-44 ekipi nga Florida përmirësoi mbrojtjen, duke u shkëputur në periodën e tretë, sidoqoftë skuadra e Mike D’Antoni-t jo vetëm që mbylli diferencën por 5’ përpara fundit shkoi në avantazh 84-81. Nga ai moment ekipin e Erik Spoelsra-s e morri për dorë veterani Ray Allen, i cili i ndihmuar edhe nga Mbreti James e coi skuadrën në fitoren përfundimtare 99-90. LeBron ishte I papërmbajtshëm gjatë gjithë mbrëmjes duke e mbyllur takimin me 39 pikë, 7 rebound e 8 asist, ndërsa Dëyane Ëade shënoi 27 pikë ditën e 31-vjetorit të tij. LeBron James aktualisht renditet I 38 në klasifikimin e pikëshënuesve më të mirë të të gjitha kohërave, ndërsa për të gjithë ata që pëlqejnë statistikat apo krahasimet Kobe Bryant, i cili është plot 6 vjet më I madh në moshë klasifikohet në pozicionin e 5, me 10.600 pikë më tepër, gjithsesi 34-vjecari nga Philadelphia u kontrollua më së miri nga mbrojtja e Heat, duke realizuar vetëm 22 pikë.
Për Lakers kjo ishte disfata e 10 brenda në Kaliforni dhe e 7 në 10 ndeshjet e fundit, rezultat ky që e mban skuadrën e Mike D’Antoni-t në vendin e 11 në Perëndim, me 17 fitore e 22 humbje, ndërsa Miami ruan pozicionin e parë në Lindje, me 26 fitore e 12 humbje. Vazhdojnë ndërkaq edhe udhëtimet e skuadrave amerikane drejt Evropës dhe shembullin e fundit e dhanë Detroit Pistons, të cilët ndeshjen e tyre të fundit e zhvilluan në Angli. Në O2 Arena të Londrës, gjithsesi ekipi nga Michigan-I pësoi disfatën e tretë në 4 ndeshjet e fundit, pas humbjes 102-87 me Knicks. Te njujorkezët shkëlqeu si zakonisht Carmelo Anthony dhe pas këtij suksesi ekipi I Mike Woodson e shikon veten vetëm 1 fitore larg kryesuesve të Miami Heat.
als_Latn als_Latn als_Latn